# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0001/2014-19

Datum: 25. maj 2017

## Z A P I S N I K

22. redne seje Občinskega sveta Občine Prevalje, ki je bila dne 15. junija 2017, ob 17.00 uri v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika občinskega sveta Občine Prevalje (Uradno glasilo slovenskih občin, št. 1/16 in 48/16) sklical župan dr. Matija TASIČ z naslednjim predlaganim dnevnim redom:

1. Ugotovitev sklepčnosti.
2. Potrditev dnevnega reda 22. redne seje.
3. Pregled in potrditev zapisnika 21. redne seje Občinskega sveta Občine Prevalje.
4. Celostna prometna strategija Občine Prevalje.
5. Osnovna šola Franja Goloba Prevalje:

a) Oblikovanje oddelkov v Enoti Vrtec Prevalje v šolskem letu 2017/2018.

b) Soglasje k sistemizaciji delovnih mest v OŠ Prevalje in Enoti Vrtec Prevalje v šolskem letu 2017/2018.

c) Pridobitev certifikata Geopark vrtec.

1. Letno poročilo o delu Medobčinskega redarstva občin Mežiške doline za leto 2016.
2. Poročilo o delu Nadzornega odbora Občine Prevalje za leto 2016.
3. Premoženjsko pravne zadeve:
	1. Ukinitev javnega dobra na nepremičnini parc. št. 549/1 k.o. Dolga Brda.
4. Pobude in vprašanja.
5. Razno.

Seje so se udeležili župan dr. Matija TASIČ, podžupanja Margareta JUKIČ in podžupan Andrej STERMEC.

Seje so se udeležili člani občinskega sveta:

1. Zdravko FAJMUT,
2. Matej PEČNIK,
3. Stašo LODRANT,
4. Ivan BACKOVIĆ,
5. Aleksander RISTIČ,
6. Vladimir PORI,
7. Bernard PAČNIK,
8. Rafael ŠKUFCA,
9. Marija ŠUŠEL,
10. Štefan PERŠAK,
11. Hedvika GORENŠEK,
12. Bogdan PUPAVAC
13. Aleksandra VESNICER

Opravičeno odsotni:

1. dr. Karla ODER,
2. Maks PUČELJ,

3. Jure PENEC, predsednik Nadzornega odbora Občine Prevalje.

Seje so se udeležili še :

1. mag. Matej Dobovšek, univ.dipl.inž.prom.
2. Irena DOŠEN, vodja redarstva in Aleksander Hočevar, občinski redar,
3. Mira HAMCMAN, ravnateljica OŠ Franja Goloba Prevalje,
4. Danilo VUTE, občinska uprava,
5. Emilija IVANČIČ, občinska uprava,
6. Urška ŠPANINGER, občinska uprava.

Novinarji :

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Na seji je bilo prisotnih 15 občinskih svetnikov.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje ugotovi, da je 22. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 22. REDNE SEJE**

Župan pove, da se zaradi odsotnosti predsednika Nadzornega odbora Občine Prevalje, Jureta Peneca, umakne 7. točka dnevnega reda z naslovom Poročilo o delu Nadzornega odbora Občine Prevalje za leto 2016. Ostale točke se temu primerno preštevilčijo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

1. **Ugotovitev sklepčnosti.**
2. **Potrditev dnevnega reda 22. redne seje.**
3. **Pregled in potrditev zapisnika 21. redne seje Občinskega sveta Občine Prevalje.**
4. **Celostna prometna strategija Občine Prevalje.**
5. **Osnovna šola Franja Goloba Prevalje:**

**a) Oblikovanje oddelkov v Enoti Vrtec Prevalje v šolskem letu 2017/2018.**

**b) Soglasje k sistemizaciji delovnih mest v OŠ Prevalje in Enoti Vrtec Prevalje v šolskem letu 2017/2018.**

**c) Pridobitev certifikata Geopark vrtec.**

1. **Letno poročilo o delu Medobčinskega redarstva občin Mežiške doline za leto 2016.**
2. **Premoženjsko pravne zadeve:**
	1. **Ukinitev javnega dobra na nepremičnini parc. št. 549/1 k.o. Dolga Brda.**
3. **Pobude in vprašanja.**
4. **Razno.**

***K tč. 3***

**PREGLED IN POTRDITEV ZAPISNIKA 21. REDNE SEJE OBČINSKEGA SVETA OBČINE PREVALJE**

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje sprejme Zapisnik 21. redne seje Občinskega sveta Občine Prevalje.**

***K tč. 4***

**CELOSTNA PROMETNA STRATEGIJA OBČINE PREVALJE**

Uvodno obrazložitev poda predstavnik podjetja LINEAL d.o.o., mag. Matej Dobovšek, univ. dipl. inž. prom. Pove, da je celostna prometna strategija strateški dokument, katerega rezultat je zaporedje ukrepov, ločeno po zvrsteh prometa. Cilj prometne študije je, da se izboljšajo obstoječe prometne razmere in predvsem, da se izboljša mobilnost za občane. Poudari, da le občine, ki bodo imele sprejeto celostno prometno strategijo, bodo lahko kandidirale za pridobitev sredstev Evropske unije. Povzame ukrepe, ki so zapisani in obrazloženi v strategiji, kjer je podana tudi ocena stroškov, odgovornost, predviden je tudi vir financiranja ukrepov in sam časovni plan izvedbe.

Predsednik Odbora za komunalne zadeve in varstvo okolja, Matej Pečnik, pove, da se Odbor za komunalne zadeve in varstvo okolja seznanil s Celostno prometno strategijo Občine Prevalje, podal nanjo dve pripombi, ki sta bili v celoti upoštevani, zato se zdaj s Celostno prometno strategijo Občine Prevalje strinja, jo potrjuje ter predlaga Občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje sprejme Celostno prometno strategijo Občine Prevalje.**

***K TČ. 5***

**OSNOVNA ŠOLA FRANJA GOLOBA PREVALJE**

**a) Oblikovanje oddelkov v Enoti Vrtec Prevalje v šolskem letu 2017/2018**

Uvodno obrazložitev poda Mira Hancman, ravnateljica Osnovne šole Franja Goloba Prevalje. Pove, daje za šolsko leto 2017/2018 OŠ Franja Goloba Prevalje, Enota Vrtec Prevalje oblikovala posamezne oddelke z upoštevanjem določb Zakona o vrtcih in Pravilnika o normativih in kadrovskih pogojih za opravljanje dejavnosti predšolske vzgoje. V šolskem letu 2017/2018 je v vrtec vpisanih 257 otrok, od tega 71 otrok I. starostnega obdobja in 186 otrok II. starostnega obdobja. Na podlagi števila vpisanih otrok bo v šolskem letu 2017/2018 v Enoti Vrtec Prevalje oblikovanih 14 oddelkov I. in II. starostnega obdobja. Oddelki predšolske vzgoje bodo oblikovani na podlagi Pravilnika o normativih in kadrovskih pogojih za opravljanje dejavnosti predšolske vzgoje. Podrobnejša obrazložitev oblikovanja oddelkov v Enoti Vrtec Prevalje v šolskem letu 2017/2018 je razvidna iz gradiva, ki je priložen.

Predsednica Odbora za družbene dejavnosti, Hedvika Gorenšek, pove, da se je Odbor za družbene dejavnosti seznanil s predlogom oblikovanja oddelkov in se strinja s predlaganim sklepom, zato predlaga Občinskemu svetu Občine Prevalje, da predlog sklepa potrdi.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil z oblikovanjem oddelkov v Enoti Vrtec Prevalje v šolskem letu 2017/2018 in ga predlaga Občinskemu svetu v nadaljnjo obravnavo.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**1. V OŠ Franja Goloba Prevalje, Enoti Vrtec Prevalje se v šolskem letu 2017/2018 oblikuje 14 oddelkov predšolske vzgoje, od tega se oblikuje:**

**• 5 homogenih oddelkov I. starostnega obdobja (fleksibilni normativ),**

**• 3 homogeni oddelki II. starostnega obdobja 3–4 let (fleksibilni normativ),**

**• 5 homogenih oddelkov II. starostnega obdobja 4–6 let (delno fleksibilni normativ),**

**• 1 kombiniran oddelek (fleksibilni normativ).**

**2. V primeru dodatnih vpisov otrok med šolskim letom se lahko oddelki, oblikovani na podlagi delno fleksibilnih normativov, preoblikujejo v oddelke na podlagi fleksibilnih normativov.**

**3. V primeru zmanjšanja števila vpisanih otrok ob začetku šolskega leta oz. med šolskim letom se posamezni oddelek preoblikuje v polovični oddelek z možnostjo dopolnitve do polnega oddelka s fleksibilnim normativom.**

**b) Soglasje k sistemizaciji delovnih mest v OŠ Prevalje in Enoti Vrtec Prevalje v šolskem letu 2017/2018**

Mira Hancman poda uvodno obrazložitev. Pove, da je Osnovna šola Franja Goloba Prevalje na občino, ustanoviteljico javnega zavoda, podala vlogo za izdajo soglasja k sistemizaciji delovnih mest v OŠ Franja Goloba Prevalje za dogovorjeni program in k sistemizaciji delovnih mest za Enoto Vrtec Prevalje za šolsko leto 2017/2018.

Skladno s sprejeto zakonodajo Občina Prevalje kot ustanoviteljica javnega zavoda poda soglasje k sistemizaciji delovnih mest. V okviru sistemizacije delovnih mest za dogovorjeni program osnovne šole so zajete naslednje vsebine:

• učitelj športne vzgoje kot drugi strokovni delavec pri pouku športne vzgoje od 2. do 5. razreda,

• delež zaposlitve za varstvo vozačev na POŠ Holmec in POŠ Šentanel,

• delež zaposlitve hišnika (urejanje okolice šole),

• delež zaposlitve čistilke (športna hala in POŠ Šentanel) in gospodinjca (POŠ Holmec in POŠ Šentanel)

• ter sofinanciranje zaposlitev v kuhinji, ker Ministrstvo za izobraževanje, znanost in šport priznava pripravo samo enega obroka.

Osnovna šola Prevalje, Enota Vrtec Prevalje je sistemizacijo delovnih mest določila na podlagi normativov in standardov za posamezno delovno mesto z upoštevanjem določb Zakona o organizaciji in financiranju vzgoje in izobraževanja, Zakona o vrtcih, Pravilnika o normativih in kadrovskih pogojih za opravljanje dejavnosti predšolske vzgoje in Kolektivne pogodbe za dejavnost vzgoje in izobraževanja v RS. V sistemizaciji so upoštevani normativi, ki predpisujejo zaposlitev na določenem delovnem mestu. V predlogu sistemizacije delovnih mest za dogovorjeni program Enote Vrtec Prevalje so zajete naslednje vsebine: mobilni učitelj DPS v deležu 0,30, delež 0,15 zaposlitve računalnikarja, zaposlitev hišnika v deležu 0,22 ter zaposlitev specialnega pedagoga in spremljevalca gibalno oviranega otroka skladno z izdanimi odločbami o usmeritvi. Podrobnejši obrazložitvi predloga sistemizacije šole za dogovorjeni program in sistemizacije Enote Vrtca Prevalje za šolsko leto 2017/2018, plan ter izračuni potrebnih sredstev, ki jih mora občina za ta namen zagotoviti v proračunu, so razvidni iz gradiva, ki ga je pripravila OŠ Franja Goloba Prevalje.

Predsednica Odbora za družbene dejavnosti, Hedvika Gorenšek, pove, da se je Odbor za družbene dejavnosti seznanil s predlogom in predlaga Občinskemu svetu Občine Prevalje, da izda Soglasje k sistemizaciji delovnih mest Osnovne šole Franja Goloba Prevalje za dogovorjeni program šole in sistemizaciji delovnih mest Enote Vrtec Prevalje za šolsko leto 2017/2018.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s Soglasjem k sistemizaciji delovnih mest Osnovne šole Franja Goloba za dogovorjeni program šole in sistemizaciji delovnih mest Enote Vrtca Prevalje za šolsko leto 2017/2018 in ga predlaga Občinskemu svetu v nadaljnjo obravnavo.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje daje Soglasje k sistemizaciji delovnih mest Osnovne šole Franja Goloba Prevalje za dogovorjeni program šole in sistemizaciji delovnih mest Enote Vrtec Prevalje za šolsko leto 2017/2018.**

**c) Pridobitev certifikata Geopark vrtec**

Mira Hancman uvodno obrazloži, da vrtek Krojaček Hlaček v projektu Geopark Karavanke uspešno sodeluje že pet let. Vanj sta vključeni dve skupini otrok v starosti 3-6 let. Projekt poteka skozi celotno šolsko leto. Vsako leto Geopark izbere temo, ki jo nato z otroki na igriv način obdelajo, se naučijo kaj novega ter na takšen način skrbijo za ohranjanje kulturne dediščine. Vrtec Krojaček Hlaček izpolnjuje vse kriterije za pridobitev certifikata, na podlagi katerega bi nato naš vrtev postal Geopark vrtec. Za pridobitev tega naziva je potrebno priložiti prošnjo, kateri je potrebno priložiti tudi sklep Sveta zavoda in sklep Občinskega sveta, iz katerega je razvidno soglasje za začetek postopka pridobitve certifikata.

Predsednica Odbora za družbene dejavnosti, Hedvika Gorenšek, pove, da se je Odbor za družbene dejavnosti seznanil s predlogom in predlaga Občinskemu svetu Občine Prevalje, da izda soglasje Osnovni šoli Franja Goloba Prevalje, Enoti Vrtec Prevalje (oddelek Vrtec Krojaček Hlaček Prevalje), da prične postopek za pridobitev certifikata Geopark vrtec.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s Pridobitvijo Certifikata Geopark vrtec in ga predlaga Občinskemu svetu v nadaljnjo obravnavo.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje soglaša, da Osnovna šola Franja Goloba Prevalje, Enota Vrtec Prevalje (oddelek Vrtec Krojaček Hlaček Prevalje) prične postopek za pridobitev certifikata Geopark vrtec.**

***K tč. 6***

**LETNO POROČILO O DELU MEDOBČINSKEGA REDARSTVA OBČIN MEŽIŠKE DOLINE ZA LETO 2016**

Uvodno obrazložitev poda Irena Došen, vodja redarstva, ki pove, da so v letu 2016 prijeli 28 prijav občanov. Od tega je bilo 16 telefonskih, 10 prijav preko elektronske pošte ter 2 osebni prijavi. Obravnavali so tudi prijave, prejete s strani Policijske postaje Ravne, Medobčinskega inšpektorata Koroške ter Ministerstva za infrastrukturo Republike Slovenije. Vsaka posamezna prijava je bila obravnavana natančno in strokovno ter v skladu s pooblastili izvedli ustrezne ukrepe. Na področju vseh občin je bilo tako skupno obravnavanih 210 postopkov. Nadaljuje, da je v teku razpis za zasedbo enega prostega mesta za občinskega redarja, saj je vedno več dela za občinske redarje in potrebujejo še eno zaposlitev za lažje in hitrejše opravljanje svojega dela. Apelira na občinske svetnike, da razmislijo o smotrnosti nakupa še enega vozila, saj ima občinski redar na voljo le eno vozilo, ki je v lasti Občine Ravne na Koroškem, če je le-to na voljo. Včasih se zgodi, da občinski redar ne more na teren, saj ostane brez vozila. Zaradi navedenega poudari potrebo po nakupu dodatnega vozila, predvsem sedaj, ko bodo zaposlili dodatnega občinskega redarja.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z Letnim poročilom o delu Medobčinskega redarstva občin Mežiške doline za leto 2016 in ga predlaga Občinskemu svetu v nadaljnjo obravnavo.

Predsednik Odbora za komunalne zadeve in varstvo okolja, Matej Pečnik, pove, da se Odbor za komunalne zadeve in varstvo okolja seznanil z Letnim poročilom o delu Medobčinskega redarstva občin Mežiške doline za leto 2016. Doda, da je redarska služba podhranjena in da je potrebno razmisliti o okrepitvi le-te.

Župan poda točko v razpravo.

V razpravi sta sodelovala Bernard Pačnik in Zdravko Fajmut.

V času glasovanja je bilo v dvorani 14 svetnikov.

S 14 glasovi za, 0 proti, je bil sprejet

**SKLEP:**

**Občinski svet Občine Prevalje se je seznanil z Letnim poročilom o delu Medobčinskega redarstva občin Mežiške doline za leto 2016.**

***K tč. 7***

**PREMOŽENJSKO PRAVNE ZADEVE:**

1. **Ukinitev javnega dobra na nepremičnini parc. št. 549/1 k.o. Dolga Brda**

Emilija Ivančič poda uvodno obrazložitev. Pojasni, da iz urbanističnega mnenja št. 3502-0015/2017-17 z dne 06.06.2017 izhaja, da zemljiška parc. št. 549/1, k.o 875 – Dolga Brda, nima več funkcije javnega grajenega dobra, kot ga določata Zakon o cestah in ZGO-1 ter da v naravi več ne predstavlja površine za javni promet. Zaradi navedenega so izpolnjeni pogoji, da se na navedeni nepremičnini opusti status grajenega javnega dobra v skladu z določili 23. člena ZGO-1.

Predsednik Odbora za komunalne zadeve in varstvo okolja Občine Prevalje, Matej Pečnik, pove, da je Odbor za komunalne zadeve in varstvo okolja obravnaval predlog ukinitve javnega dobra na nepremičnini parc. št. 481/41, k.o. 874 - Šentanel in se s predlogom strinja ter ga predlaga Občinskemu svetu v obravnavo in potrditev.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog ukinitve javnega dobra na nepremičnini parc. Št. 481/41, k.o. 874 - Šentanel ter se strinja, da se nepremičnini parc. št. 481/41, k.o. 874 – Šentanel ukine status javnega dobra.

Župan poda točko v razpravo.

V razpravi je sodeloval Zdravko Fajmut, ki predlaga, da se v prihodnje k ukinitvam javnega dobra pristopi po posameznih območjih na Prevaljah in se na takšen način zadeva prične reševati celostno.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Nepremičnini parc. št. 549/1, k.o. 875 – Dolga Brda, se ukine status javnega dobra.**

**Sklep se objavi v Uradnem glasilu slovenskih občin in začne veljati naslednji dan po objavi.**

***K tč. 8***

**POBUDE IN VPRAŠANJA**

Občinski svetnik Ivan Backović je podal naslednjo:

|  |
| --- |
| POBUDO: 1.) Opozori, da je pri gledanju posnetka seje Občinskega sveta Občine Prevalje ugotovil, da veliko svetnikov ne govori v mikrofon in posledično je zaradi tega zelo slab zvok ali pa je celo neslišno, kaj se svetniki pogovarjajo. Vse skupaj izgleda zelo nekakovostno, zato prosi, da se razmisli o tem, kako izboljšati sistem snemanja sej, da bodo posnetki jasni in razumljivi. |

Občinski svetnik Bogdan Pupavac je podal naslednji:

|  |
| --- |
| POBUDO: 1.) Pove, da je bil prisoten na državnem prvenstvu v kegljanju, ki je potekalo na kegljišču na Prevaljah in da je bil zrak na kegljišču zelo slab, zato prosi, da se pregleda ventilacijski sistem in uredi boljše prezračevanje.VPRAŠANJE: 2.) Zanima ga, ali se je že podal odgovor g. Zdravku Plešivčniku, ki je podal vlogo za pridobitev dovoljenje za izgradnjo male hidroelektrarne na Reki Meži.Tajnik pojasni, da je pred kratkim prišla na Občino Prevalje še ena vloga za izgradnjo male hidroelektrarne na reki Meži, zaradi česar občinska uprava zadevo podrobneje proučuje in je pozvala obe stranki na predložitev dodatne podrobnejše dokumentacije, saj želi pridobiti čim več informacij, ki bodo občinski upravi pomagale pri preučitvi obeh primerov. |

Občinska svetnica Hedvika Gorenšek je podala naslednje:

|  |
| --- |
| VPRAŠANJE: 1.) Zanima jo, kdaj se bo pričelo z delom na cesti na Lešah proti Osojniku, glede na to, da postopek prenosa lastninske pravice na predmetni cesti ni bil uspešen in bo potrebno pričeti s postopkom razlastitve. Župan odgovori, da je bil današnji dan zadnji dan za oddajo ponudb za javno naročilo »Sanacija plazu in rekonstrukcija ceste Leše – Osojnik in Leše – Erjavec«. Občinska uprava bo po pregledu prijav izbrala najugodnejšega ponudnika in nemudoma pričela z deli. Tajnik pove, da se je g. Osojnik osebno oglasil v prostorih občinske uprave in sta se dogovorila, da se bo cesta zakrpala, da bo lažje prevozna, za posebno vzdrževanje ceste pa bo poskrbljeno, vse dokler, se ne prične sanacija predmetne ceste. Pove, da je bil na ogledu ceste in je že sanirana ter tako lažje dostopna.  |

Občinski svetnik Štefan Peršak je podal naslednji:

|  |
| --- |
| POBUDO: 1.) Pove, da bo 29.7. in 30.7. potekala na Jamnici mednarodna kolesarska dirka »Black hole Enduro«, v kateri bo sodelovalo nekje 150 tekmovalcev iz 7 držav Evropske unije, zato apelira na občinsko upravo, da poskrbi, da bo cestišče pripravljeno in urejeno, ter da bi se uredile brežine ceste tako, da se pokosi visoka trava ob cestišču. Povabi vse, ki bodo v tistem času na Koroškem, da si pogledajo tekmo.ZAHVALO: 2.) V svojem imenu in v imenu krajevne skupnosti Šentanel se zahvali vsem krajanom Breznice in Suhega vrha, ki so pripravili otvoritveno slovesnost in pogostitev ob odprtju ceste Suhi vrh – Breznica ter tudi vsem, ki so se udeležili otvoritve novega cestišča. |

Občinski svetnik Rafael Škufca je podal naslednjo:

|  |
| --- |
| POBUDO: 1.) Pove, da je z odgovorom Občinske uprave Občine Prevalje glede mesečnih meritev emisij glede vpliva emisij na območju Osnovne šole Franja Goloba Prevalje in Vrtca Krojaček Hlaček le delno zadovoljen. Ne želi, da tovarna, ki je v neposredni bližini osnovne šole in vrtca sama javi podatke, ampak želi, da Občina Prevalje sama pridobi te podatke od neodvisnih institucij, da le-ti opravijo neodvisne meritve, neodvisno od tovarne, ki je v neposredni bližini. |

Občinski svetnik Bernard Pačnik je podal naslednjo:

|  |
| --- |
| VPRAŠANJE: 1.) Pove, da je na cestnem odseku na Prisojah od viadukta naprej proti Suhemu vrhu cesta zelo uničena, saj so na cestišču same »bule« oz. »rodovci«, kar je zelo nevarno za otroke in za kolesarje. Prosi za čim prejšnjo sanacijo.Župan mu pojasni, da je Občina Prevalje v iskanju izvajalca, ki bo predmetni cestni odsek saniral, in sicer izvedel celostno preplastitev vse od križišča do viadukta. |

Občinski svetnik Vladimir Pori je podal naslednje:

|  |
| --- |
| VPRAŠANJE: 1.) Pove, da je cesta na Brinjevo goro proti Haniju sedaj, ko je popravljena tako, da je nasuta s peskom, še slabše prevozna, kot je bila pred sanacijo. Pove, da je narejena zelo nekvalitetno, zato ga zanima, ali bo kdo odgovarjal za slabo izvedbo del, saj so na cestišču same jame in je ceste težko prevozna. Izgleda, kot da peska nihče ne bi utrdil in da se je le nasul na podlago.Župan pove, da se je cesta na Brinjevo goro letos z grederjem popravljala že trikrat. Pove, da jo nekdo načrtno uničuje in da točno vedo, kdo jo uničuje. Le-ti so povedali, da jo bodo uničevali vse dokler, ne dobijo asfalta. Se strinja s povedanim in pove, da se b območje pogosteje preverjalo. |

Občinski svetnik Zdravko Fajmut je podal naslednjo:

|  |
| --- |
| POBUDO: 1.) Na pretekli seji Občinskega sveta Občine Prevalje je obljubil, da bo pripravil dopis, ki ga bo dal v podpis tudi vsem svetnikom Občinskega sveta Občine Prevalje, s katerim bo apeliral na Vlado RS in na Ministrstvo v zvezi z izgradnjo čistilne naprave. V času priprave predmetnega dokumenta, je prejel informacijo, da je Vlada RS sprejela sklep, ki je Občino Prevalje pomembnega značaja in o tem obvestila tudi župana dr. Matijo Tasiča. Župan potrdi besede Zdravka Fajmuta in pove, da je Vlada RS sprejela Regionalni razvojni program in dogovor za razvoj regij. Ta program so na vzhodni kohezijski regiji pred kratkim tudi potrdili, sedaj mora predmetni dogovor potrditi le še Razvojni svet Koroške regije. Po podpisu tudi iz njihove strani, bo Občina Prevalje prejela sklep o izvedbi kolektorskega sistema s čistilno napravo. Postopke je potrebno nemudoma zaključiti, da Občina Prevalje čimprej pridobi sklep in prične z izvedbo investicije. Zahvala se vsem za pomoč. |

***K tč. 9***

**RAZNO**

Uvodno obrazložitev poda Rafael Škufca. Pove, da na podlagi 22. člen Odloka o ustanovitvi Javnega komunalnega podjetja Prevalje d.o.o. (UGSO, št. 63/16) višino plačila določi ustanoviteljica enkrat letno s posebnim sklepom. Plačilo mora biti v ustreznem razmerju z nalogami članov nadzornega sveta in finančnim položajem javnega podjetja. Nadzorni svet JKP Prevalje d.o.o. je dne 13.06.2017 posredoval ustanoviteljici Občine Prevalje predlog o določitvi višine sejnin za delo Nadzornega sveta JKP Prevalje. Posredovan predlog je obravnavala Komisija za mandatna vprašanja, volitve in imenovanja, katera je potrdila predlagan predlog nadzornega sveta in ga daje Občinskemu svetu v obravnavo in sprejem.

Župan poda točko v razpravo.

V razpravi je sodeloval Zdravko Fajmut.

V času glasovanja je bilo v dvorani 15 svetnikov.

S 14 glasovi za, 1 vzdržanim, 0 proti, je bil sprejet

**SKLEP:**

**Predsednik in člani Nadzornega sveta Javnega komunalnega podjetja Prevalje d.o.o. imajo pravico do nagrade v obliki sejnine, ki se izplača za udeležbo na seji in znaša:**

**- za predsednika 6,0 % osnove,**

**- za člana 4,0 % osnove.**

**Osnova za obračun sejnine je plača župana za poklicno opravljanje funkcije. Le-ta se upošteva brez njegovega dodatka za delovno dobo.**

Župan poda nekaj informacij v zvezi z razlastitvami. Pove, da je Občinska uprava Občine Prevalje z lastniki zemljišč na Farni vasi uspela doseči ustni dogovor o rešitvi vseh odprtih zadev, pisni dogovor naj bi bil podpisan do 23.06.2017. V kolikor bo do podpisa dogovora prišlo, bo občinska uprava prekinila postopek razlastitve nepr. parc. št. 28/4 in 28/6, obe k.o. 884 – Farna vas, v nasprotnem primeru pa z njim nadaljevala. Nadaljuje, da s solastnikoma nepremičnin parc. št. 503/3, 503/4 ter dela nepr. parc. št. 347/21, vse k.o. 891 – Prevalje, Občinska uprava ni uspela najti skupne rešitve, saj so zahteve strank nesprejemljive. Zaradi navedenega se postopek razlastitve nadaljuje.

Bernard Pačnik pove, da je na prejšnji seji podal pobudo za postavitev igral na območju Perzonal in vprašanje glede ureditve zemljišča oz. igrišča pri Podružnični Osnovni šoli Šentanel. Zanima ga, če se je kakšna lokacija za postavitev igral na Perzonalih že našla, v nasprotnem primeru lahko lokacijo predlaga tudi sam. Zanima ga tudi, če se je že naredil kakšen korak naprej pri ureditvi začasnega igrišča na Šentanelu.

Župan pove, da se rešitve že iščejo in da bo Občina Prevalje poskušali predmetni problematiki nemudoma uresničiti.

Marija Šušel v imenu Liste za ljudi zaželi vsem učiteljem, učencem in staršem brezskrbne dopustniške dni.

Andrej Stermec se zahvali vsem, ki so kakorkoli pripomogli k pridobitvi novega gasilskega vozila in vsem, ki so pomagali pri organizaciji prireditve. Pove, da je bilo vzdušje na prireditvi nepopisno.

Župan zaželi čestitke vsem učencem, ki so pričeli s počitnicami, hkrati pa povabi vse občane na Občinski praznik Občine Prevalje, ki bo v četrtek, 22.06.2017 ob 19.00 uri.

Seja je bila zaključena ob 18.00 uri.

Zapisala: Župan

Urška Španinger dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 - Izvršen na seji.

Sklep k tč. 3 – Izvršen na seji, zapisnik je odložen v zbirko listin in posredovan v objavo na spletu.

Sklep k tč. 4 – Izvršen na seji, sklep je bil objavljen v UGSO.

Sklep k tč. 5a – Izvršen na seji.

Sklep k tč. 5b – Izvršen na seji.

Sklep k tč. 5c – Izvršen na seji.

Sklep k tč. 6 – Izvršen na seji.

Sklep k tč. 7a – Izvršen na seji, sklep je bil objavljen v UGSO.